PTG ลุ้นกำไรไตรมาส 1/64 โตทะลัก 152%  โบรกเชียร์ซื้อเป้า 27 บาท
PTG ลุ้นกำไรไตรมาส 1/64 โตทะลัก 152%  โบรกเชียร์ซื้อเป้า 27 บาท
22 เม.ย. 2564

บล.เคจีไอ (ประเทศไทย) ระบุในบทวิเคราะห์วันนี้ (22 เม.ย.64)  ว่า บริษัท พีทีจี เอ็นเนอยี จำกัด (มหาชน) หรือ PTG (เป้าพื้นฐาน 27 บาท) 1) ประเมินแนวรับ 20.4 บาท / แนวต้าน 21.0 บาท หากผ่านกรอบแนวต้านนี้ไปได้ประเมินมีโอกาสทดสอบแนวต้านถัดไป 22 บาท (Stop loss 19.8 บาท)
2) ฝ่ายวิจัยฯคาดกำไรไตรมาส 1/2564 อยู่ที่ 512 ล้านบาท (+152% เทียบช่วงเดียวกันของปีก่อน) ขณะที่คาดคลายกังวลเรื่องการล๊อคดาวน์จากการแพร่ระบาดโควิด-19 รอบล่าสุดแล้ว หลังจากภาครัฐฯไม่มีการใช้มาตรการล๊อคดาวน์ เป็นบวกต่อแนวโน้มปริมาณการเติมน้ำมัน 3) ธุรกิจร้านอาหารคาดจะเริ่ม Break-even ในปีนี้ (อาหารและเครื่องดื่มจากกัญชง) และคาดเตรียม IPO บ.ลูก (ธุรกิจแก๊ส LPG) เร็วๆนี้ 4) PE ปี 2564 ±18 เท่า ขณะที่ค่าเฉลี่ยในอดีต 29 เท่า